b"\n_START_ARTICLE_\nSant Esteve de Castill\xc3\xb3 de Tor\n_START_SECTION_\nDescripci\xc3\xb3\n_START_PARAGRAPH_\nEsgl\xc3\xa9sia d'una sola nau i coberta de dues vessants, amb teula \xc3\xa0rab. Al tester anterior la porta d'acc\xc3\xa9s \xc3\xa9s una arcada senzilla de mig punt. Hi ha un petit roset\xc3\xb3 a sobre de l'eix de la porta. El campanar, adossat a un mur lateral, \xc3\xa9s de base quadrada i est\xc3\xa0 aixamfranat a la part superior, on hi ha quatre obertures de mig punt per les campanes. La coberta del campanar \xc3\xa9s piramidal i de llosa de pissarra del pa\xc3\xads. Va esser ampliat en al\xc3\xa7ada i les antigues obertures foren tapiades. L'edifici, fet amb carreus de pedra vista, rep les influ\xc3\xa8ncies rom\xc3\xa0niques de la Vall de Boi."